

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣ**ΔΗΜΟΣ ΜΑΡΑΘΩΝΟΣ**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΤμήμα ΠρομηθειώνΠληροφορίες: Βασταρδή ΣοφίαΤαχ. Δ/νση: Λ. Μαραθώνος 104, (α΄ όροφος)Τ.Κ. 190 05 Ν. Μάκρη Τηλ.22943-20585Fax 22943-20535Email: promithies@marathon.gr  | **Μαραθώνας 05/02/2018**ΑΡΙΘ. ΠΡΩΤ. **2178**Προς κάθε ενδιαφερόμενο οικονομικό φορέαΘέμα: Διευκρίνιση για τους τρέχοντες διαγωνισμούς του Δήμου Μαραθώνος |

Διευκρινίζεται ότι το ΤΕΥΔ υπογράφεται σύμφωνα με τα αναγραφόμενα στο άρθρο 79Α του Ν. 4412/2016 όπως συμπληρώθηκε με την παράγραφο 13 του άρθρου 107 του Ν. 4497/2017 (ΦΕΚ 171 τ.Α΄/13-11-2017), όπου αναφέρονται τα εξής:

«13. Μετά το άρθρο 79 του ν. 4412/2016 (Α΄ 147) προστίθεται άρθρο **79Α** ως εξής:

«Άρθρο 79Α Υπογραφή Ευρωπαϊκού Ενιαίου Εγγράφου Σύμβασης

1. Κατά την υποβολή του Ευρωπαϊκού Ενιαίου Εγγράφου Σύμβασης (ΕΕΕΣ) του άρθρου 79, είναι δυνατή, **με μόνη την υπογραφή του κατά περίπτωση εκπροσώπου** του οικονομικού φορέα η προκαταρκτική απόδειξη των λόγων αποκλεισμού που αναφέρονται στην παράγραφο 1 του άρθρου 73 για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

2. Ως εκπρόσωπος του οικονομικού φορέα για την εφαρμογή του παρόντος άρθρου, νοείται ο νόμιμος εκπρόσωπος αυτού, **όπως προκύπτει από το ισχύον καταστατικό ή το πρακτικό εκπροσώπησής του** κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

3. Το παρόν άρθρο **εφαρμόζεται και για την υπογραφή του Τυποποιημένου Εντύπου Υπεύθυνης Δήλωσης (ΤΕΥΔ)** το οποίο εκδίδει η Ενιαία Ανεξάρτητη Αρχή Δημοσίων Συμβάσεων (Ε.Α.Α.ΔΗ.ΣΥ.).». Το παρόν άρθρο έχει εφαρμογή και για τις διαδικασίες σύναψης που είναι σε εξέλιξη και είναι στο στάδιο πριν την κατακύρωση».

Ο ΑΝΤΙΔΗΜΑΡΧΟΣ

ΟΙΚΟΝΟΜΙΚΗΣ ΔΙΑΧΕΙΡΙΣΗΣ & ΔΙΑΦΑΝΕΙΑΣ

ΓΕΩΡΓΙΟΣ ΝΗΣΙΩΤΗΣ